Diari Oficial de la Generalitat Valenciana


Sumari del DOGV 6985, del 14-03-2013 (2013/2519)

Notificació de la sentència dictada en el procediment ordinari número 782/2009.
-------------------------------------------------------------------------------

### Dades del document

Número de DOGV
:   6985

Data del DOGV
:   14-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2519


Organisme emissor
:   Jutjat de Primera Instància i Instrucció Número 3 de Villena

Tipus de document
:   Edicte

Notificació de la sentència dictada en el procediment ordinari número 782/2009. [2013/2519]  
En este procediment de juí ordinari 782/09, seguit a instàncies de Ibercaja Leasing y Financiación, SA, EFC, contra Felipe Cañamón Fuentes, s'ha dictat la sentència que, literalment, diu així:  
  
«Assumpte civil 000782/2009  
Sentència número 000013/2011  
Jutgessa que la dicta: M.ª José Lonís Sánchez.  
Lloc: Villena.  
Data: 15 de març de 2011.  
Dispositiva  
Estime la demanda presentada pel procurador o procuradora senyor o senyora López Lorenzo, en la representació que té acreditada en estes actuacions, contra Felipe Cañamón Fuentes, i declare:   
  
- La rescissió i resolució del contracte d'arrendament financer formalitzat entre les parts davant del notari de Petrer José Ferreira Almodóvar, amb el número 2312 del seu protocol, el 5 de juliol de 2007, ratificada en una escriptura atorgada davant del notari de Saragossa José María Badía Gascó, el 31 de juliol de 2007, amb el número 3466 del seu protocol.  
- La cancel·lació registral del dret d'arrendament financer i opció de compra practicada en el Registre de la Propietat d'Alacant a favor del demandat.  
- L'obligació a càrrec del demandat, Felipe Cañamón Fuentes, de lliurar a l'actora la possessió de l'immoble.  
- L'obligació a càrrec del demandat, Felipe Cañamón Fuentes, de pagar a l'actora la suma de catorze mil quatre-cents huitanta-set euros i dotze cèntims (14.487,12 €), més huit-cents cinquanta-huit euros i trenta-sis cèntims (858,36 €), en concepte d'interessos de demora, que fan una quantitat total de quinze mil tres-cents quaranta-cinc euros i quaranta-huit cèntims (15.345,48 €), a què pugen les quotes mensuals produïdes des del 7 d'octubre de 2008, més les quantitats equivalents a una mensualitat per cada mes o fracció fins a la restitució de la possessió, de conformitat amb allò que han pactat les parts en el contracte d'arrendament financer.  
I tot això més els interessos legals en la forma descrita en el fonament de dret tercer d'esta resolució i les costes.  
Esta resolució no és ferma i en contra es pot interposar un recurs d'apel·lació en el termini de cinc dies a partir de l'endemà del dia que es notifique, que cal preparar davant d'este Jutjat en la forma que disposen els articles 457 i següents de la Llei d'Enjudiciament Civil vigent, i s'haurà de pagar el depòsit exigit en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 4 de novembre.  
Expediu un certificat d'esta sentència i uniu-lo a les actuacions, i incloeu l'original en el llibre de sentències civils d'este Jutjat.  
  
Esta és la meua sentència, que pronuncie, mane i firme.  
Publicació. La sentència anterior ha sigut llegida i publicada per la jutgessa que la subscriu, mentre celebrava audiència pública el dia de la seua data. En done fe.»   
  
I atés que el demandat, Felipe Cañamón Fuentes, es troba en parador ignorat, expedisc este edicte a fi que li valga de notificació de forma deguda.   
  
Villena, 14 de febrer de 2013.- El secretari judicial: Bernardo Soler Andrés.